Bob Dylan

Bob Dylan (geboren es Robert Allan Zimmerman, 24 mei 1941, Duluth, Minnesota) is 'nen Amerikaanse zenger vaan eigegecomponeerde folk- en folkrockleedsjes. Heer begeleit zien eige op de gitaar, moondharmonica en soms op piano. Es proteszenger woort heer in de jaore zesteg 'n idool veur alle linkse jóngere. Zien verdeenste ligk in 't feit tot heer literair tekste in de popmuziek introduceerde; heidoor weurt heer dèks es de groetsten teksdiechter in de popmuziek gezeen. Um de groete literair weerde vaan zien tekste kraog heer in 2016 de Nobelpries in de Literatuur.Nobelpries in de Literatuur 2016 - Peersberiech

 Biografie 
 Jäög 
Bob Dylan woort gebaore es keend vaan Abraham Zimmerman en Beatrice Stone, vaan Russisch-Joedsen aofkoms. Z'ne pa wèrkde es chef bij Standard Oil, meh wie heer in 1946 polio kraog verloor heer die functie en mós 't gezin verhuize veur nui werk te zeuke. Es keend en puber hoort Robert op de radio zoewel rock 'n roll es blues en country 'n western. Daoneve waor heer al vreug geïntrèsseerd in literatuur. Zien awwers bevorderde 't muzikaol talent en lete häöm piano speule.

Op de middelbaor sjaol vörmde heer mèt e paar andere de fiesband The Jokers, die ziech later The Golden Chords neumde. Ind jaore viefteg naom heer 't pseudoniem Bob Dylan aon, es ierbetuin aon d'n diechter Dylan Thomas (allewel tot heer dat zelf jaorelaank oontkind heet). In 't naojaor vaan 1959 góng heer nao de Universiteit vaan Minnesota, woe heer lèttere es riechting koos mèt es hoofvak muziek. Dao lierden 'r oonder mie 't werk vaan Woody Guthrie, dee häöm sterk beïnvleujde, kinne.

 Bob Dylan es folkzenger 
In 't begin vaan 1961 kaom heer in Greenwich Village (New York) terech, woe heer zien groete leefde Suze Rotolo lierde kinne. Zie introduceerden 'm zoewel in 't links gedachtegood es in 't werk vaan Franse sjrievers wie Rimbaud, Verlaine en Baudelaire. In dit links-artistiek miljeu kraog heer väöl succes mèt zien protesleedsjes, veurnaomelek covers vaan Woody Guthrie, dee heer dao ouch in d'n hospitaol opzoch. In 1962 had heer al zoeväöl succes tot heer zien ierste album oetbrach, Bob Dylan geneump. In datzelfde jaor veranderden 'r bij de börgerleke stand officieel ziene naom in Robert Dylan.

De groete doorbraok kaom in 't volgend jaor, wie heer in 't veurprogram vaan Joan Baez mètreisde op tournee door de Vereinegde Staote, mèt wee heer later ouch 'n leefdesrelatie begós. Baez waor op dat momint al bekind in 't gans land en trok väöl publiek. Zoe lierde häör publiek inins ouch Bob Dylan kinne. Heer braok dat jaor door mèt Blowin' in the wind, wat 't liefleed vaan de protesbeweginge oet de jaore zesteg zouw weure, wie e jaor later The times they are a-changin''' 't "volksleed" vaan alles wat joonk en links waor woort. Heer späölde oetsletend leedsjes boe-in heer soleerde en ziechzelf op de akoestische gitaar en mèt de moondharmonica begeleide.

 D'n euverstap nao d'n èllentrik 
In 1965 waagde Bob Dylan ziech veur 't iers aon de èllentrikke gitaar, en verzamelden 'r e gezèlsjap musici um ziech eweg, die later es The Band bekind zouwe weure. Heer debuteerde mèt dees bezètting op 't Newport Folk Festival, wat veurnaomelek puristische volksmuziekleefhöbbers es publiek had, en zien optrejje sloog in wie 'n bom. Väöl vaan zien aw fans kierde ziech vaan häöm aof. Bekinde leedsjes oet 't begin vaan zien èllentrikke periood zien Subterrenean homesick blues en Like a rolling stone. Me rekent allebei de leedsjes, die oontstande zien oet ellelang litterair "oetbarstinge", oerspunkelek gedeiltelek in proza, tot de meis geïnspireerde vaan Dylan. 

De muziek oet dees periood weurt dèkser es folkrock beneump; feitelek deit me daomèt de muziek tekort, umtot 't um goje, gecompliceerde muziek geit, dee me in de hitparaad nog neet gehuurd had. De LP Like a rolling stone en häör directe opvolgers weure allewijl gerekend oonder de invloodriekste oet de historie vaan de popmuziek.

 Nao de bleujtied 
Nao zien houwelek in 1965 en e motor-oongelök in 1966 trok Dylan ziech trök oet 't openbaar leve. Mèt zien vrouw Sara Lowndes (gesjeie 1977) kraog heer ouch kinder, daobij naom zie 'n dochter oet 'n ieder houwelek mèt. In deen tied maakde Dylan en The Band mie country-echtege muziek, of beter countryrock. In 1978 bekierden 'r ziech obbins tot 't christendom, wat e groet deil vaan zie publiek neet kós appréciëre. In de jaore tacheteg maakde heer oonverminderd väöl muziek, meh de waardering vaan de critici waor maoteg. Ouch vergrijsde zie publiek ummer wijer. Heer dook nog wel op op Live Aid in 1985 en vörmde in 1988 mèt oonder andere ex-Beatle George Harrison de groop Traveling Wilburies. Op veurspraok vaan Bruce Springsteen woort heer opgenómme in de Rock and Roll Hall of Fame.

In de jaore negeteg en nul maakde heer 'ne besjeie comeback. Heer tourde väöl en mierdere bootlegs woorte oetgebrach, die allemaol good verkochte. Ouch waore de critici tevreie euver zien album Love and theft.

 Discografie 
 Regulier albums 
 Bob Dylan, 1962
 The freewheelin' Bob Dylan, 1963
 The times they are a-changin', 1964
 Another side of Bob Dylan, 1964
 Bringing it all back home, 1965
 Highway 61 revisited, 1965
 Blonde on Blonde, 1966
 John Wesley Harding, 1967
 Nashville skyline, 1969
 Self portrait, 1970
 New morning, 1971
 Pat Garrett and Billy the Kid, 1973
 Dylan, 1973
 Planet waves, 1974
 Blood on the tracks, 1975
 The basement tapes, 1975
 Desire, 1976
 Hard rain, 1976
 Street legal, 1978
 Slow train coming, 1979
 Saved, 1980
 Shot of love, 1981
 Fidelis, 1982
 Empire burlesque, 1985
 Biograph, 1985
 Knocked out loaded, 1986
 Down in the groove, 1988
 Oh mercy, 1989
 Under the red sky, 1990
 Good as I been to you, 1992
 World gone wrong, 1993
 Time out of mind, 1997
 Love and theft, 2001
 Modern Times, 2006
 Together Through Life, 2009
 Christmas in the Heart, 2009
 Tempest, 2012
 Shadows in the Night, 2015
 Fallen Angels, 2016
 Triplicate, 2017
 Rough and Rowdy Ways, 2020
 Shadow Kingdom, 2023

 Regulier liverezjistraties 
 Before the flood, 1974
 Live at Budokan, 1979
 Real live, 1984
 Dylan and the Dead, 1988 (mèt Grateful Dead)
 The 30th anniversary concert celebration, 1993
 MTV Unplugged, 1995
 Live at the Gaslight 1962, 2005

 Compilaties 
 Greatest hits, 1967
 Greatest hits vol. 2, 1971
 Greatest hits vol. 3, 1994
 The best of, 1997
 Live 1968-1998, 1998
 The essential, 2000
 Live 1975-, 2002

 Legaal bootlegs 
 Vols. 1-3: Rare And Unreleased, 1961-1991, 1991
 Vol. 4: Live 1966, The "Royal Albert Hall" Concert, 1998
 Vol. 5: Live 1975, The Rolling Thunder Revue, 2002
 Vol. 6: Live 1964, Concert at Philharmonic Hall, 2004
 Vol. 7: No Direction Home: The Soundtrack, 2005

 Belangriekste hitsingles 
 Blowin' in the wind The times they are a-changin'
 Mr. Tambourine man
 Like a rolling stone
 Subterranean homesick blues
 Just like a woman
 Rainy day women nos. 12 & 35
 I want you
 Wigwam
 George Jackson
 Knockin' on heaven's door
 Tangled up in blue
 Hurricane

Rifferenties

 Extern links 
 Officieel site
 BobLinks (portaol)
 ExpectingRain.com, bekinde fansite

Categorie:Laevende luuj
Categorie:Luuj gebaore in d'n twintigsten iew
Categorie:Gitariste
Categorie:Zengers
Categorie:Persoene oet Vereinigde Sjtaote